Hajauttaminen on tärkeä säästämisen ja sijoittamisen periaate, jonka tarkoituksena on pienentää riskiä jakamalla sijoitus useaan osaan. Ideana on, ettei säästäjä laita kaikkia munia samaan koriin. Hajauttaa voi esimerkiksi ajallisesti, maantieteellisesti tai eri toimialojen avulla.
Kun hajautat säästösi useisiin eri maanosiin, sinulla on yleensä pienempi riski kärsiä tappioita kuin siinä tapauksessa, että olisit laittanut kaikki rahasi kiinni yhden maanosan markkinoihin. Sama periaate pätee myös aikaan. Kun laitat esimerkiksi rahastoon säästöön joka kuukausi saman summan rahaa, tulet ostaneeksi rahasto-osuuksia sekä halvemmalla että kalliimmalla. Näin ostamiesi rahasto-osuuksien hinta tasoittuu ajan mittaan. Pitkäjänteinen ja säännöllinen säästäminen tasaa sijoittamiseen liittyvää riskiä.
Rahastot ovat erinomainen keino huolehtia omien sijoitustensa hajauttamisesta, sillä rahasto hajauttaa pienetkin sijoitussummat eri arvopapereihin.
Säästämisen sanakirja